               ЕВРОПЕЙСКА КОМИСИЯ
            Брюксел, 5.2.2021
            COM(2021) 58 final
            2021/0032(NLE)
            Предложение за
            РЕШЕНИЕ НА СЪВЕТА
            Относно позицията, която трябва да бъде заета от името на Европейския съюз на световния форум за хармонизация на правилата за превозните средства на ИКЕ на ООН във връзка с предложенията за изменения на правилата на ООН с номера 13, 13-H, 18, 30, 41, 46, 48, 53, 54, 65, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 и Правилото на ООН за записващите устройства за данни от инциденти, предложенията за изменения на Глобалното техническо правило № 9, предложението за изменения в обща резолюция R.E.5 по отношение на предложенията за четири нови правила на ООН във връзка със записващите устройства за данни от инциденти, защитата на моторните превозни средства от неразрешено използване и одобряването на устройството срещу неразрешено използване, одобряването на имобилайзери и одобряването на превозно средство по отношение на неговия имобилайзер, както и одобряването на алармена система за превозни средства и одобряването на превозното средство по отношение на неговата алармена система, предложението за нова Обща резолюция M.R.4, а също и по отношение на предложенията за тълкувателни документи за правила на ООН № 155 и № 156

               ОБЯСНИТЕЛЕН МЕМОРАНДУМ

               1ПРЕДМЕТ НА ПРЕДЛОЖЕНИЕТО

               Настоящото предложение се отнася до решение за установяване на позицията, която трябва да бъде заета от името на Съюза на Световния форум за хармонизация на правилата за превозните средства на Икономическата комисия за Европа на Организацията на обединените нации (WP.29) по отношение на приемането на нови правила на ООН и изменения на съществуващи правила на ООН, изменения на съществуващо техническо правило на ООН и нова обща резолюция и изменения на консолидирана резолюция.

               2КОНТЕКСТ НА ПРЕДЛОЖЕНИЕТО

               2.1Споразумението от 1958 г. и Споразумението от 1998 г.

               Целта на Споразумението на Икономическата комисия за Европа на Организацията на обединените нации (ИКЕ на ООН) за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 г.“), и на Споразумението относно създаването на глобални технически правила за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“), е да бъдат изготвени хармонизирани изисквания, предназначени да премахнат техническите пречки пред търговията с моторни превозни средства между договарящите се страни на ИКЕ на ООН и да гарантират, че тези превозни средства осигуряват висока степен на безопасност и опазване на околната среда. Споразуменията влязоха в сила за ЕС съответно на 24 март 1998 г. и на 15 февруари 2000 г. Прилагането им се осъществява под ръководството на Световния форум за хармонизация на правилата за превозните средства към ИКЕ на ООН (Работна група 29 или WP.29).

               2.2 Световният форум за хармонизация на правилата за превозните средства към Икономическа комисия за Европа на Организацията на обединените нации (ИКЕ на ООН) — Работна група 29 или WP. 29

               Работна група 29 предлага единствена по рода си рамка за хармонизирани в световен мащаб правила за превозните средства. Тя е постоянна работна група в институционалната рамка на Обединените нации с определен мандат и правилник за дейността. Работната група функционира като световен форум, който дава възможност за провеждането на открити разисквания относно правилата за МПС, както и за обсъждане на прилагането на Ревизираното споразумение от 1958 г. и на Паралелното споразумение. Всяка държава — членка на Организацията на обединените нации, както и всяка регионална организация за икономическа интеграция, създадена от държави — членки на Организацията на Обединените нации, може да участва пълноценно в дейностите на Работна група 29 и да стане договаряща се страна по споразуменията относно превозните средства, чието прилагане се ръководи от тази работна група. Европейският съюз е страна по тези споразумения
                  1
               .

               Заседанията на Работна група 29 на ИКЕ на ООН се провеждат три пъти годишно — през март, юни и ноември. На всяко заседание е възможно да се приемат нови правила на ООН, нови глобални технически правила на ООН (ГТП на ООН), промени в действащи правила и резолюции на ООН съгласно Ревизираното споразумение от 1958 г. и промени в действащи ГТП на ООН и резолюции на ООН съгласно Паралелното споразумение, за да се осигури технически напредък. Преди всяко заседание на Работна група 29 тези промени първо се обсъждат на техническо равнище в рамките на специализирани спомагателни органи към работната група.

               Впоследствие се провежда гласуване на равнището на Работна група 29 (т.е. чрез квалифицирано мнозинство на присъстващите и гласуващи договарящи се страни — за предложенията съгласно Ревизираното споразумение от 1958 г. и с консенсус на присъстващите и гласуващи договарящи се страни — за предложенията съгласно Паралелното споразумение).

               Позицията, която трябва да се заеме от името на Съюза по отношение на новите правила и ГТП, техните изменения, допълнения и поправки, както и на резолюциите, се установява преди всяко заседание на Работна група 29 чрез решение на Съвета съгласно член 218, параграф 9 от ДФЕС.

               2.3. Предвиденият акт на Работна група 29

               Между 9 и 11 март 2021 г. на своята 183-та сесия Работната група 29 може да приеме предложенията за изменения на правилата на ООН с номера 13, 13-H, 18, 30, 41, 46, 48, 53, 54, 65, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 и Правилото на ООН за записващите устройства за данни от инциденти, предложенията за изменения на Глобалното техническо правило № 9, предложението за изменения в обща резолюция R.E.5, предложенията за четири нови правила на ООН във връзка със записващите устройства за данни от инциденти, защитата на моторните превозни средства от неразрешено използване и за одобряването на устройството срещу неразрешено използване, одобряването на имобилайзери и одобряването на превозно средство по отношение на неговия имобилайзер, както и одобряването на алармена система за превозни средства и одобряването на превозното средство по отношение на неговата алармена система, предложението за нова Обща резолюция M.R.4, предложенията за изменения на правила на ООН № 155 и № 156, както и предложение за насоки за функционалните елементите на записващите устройства за данни от инциденти.

               3 ПОЗИЦИЯ, КОЯТО ТРЯБВА ДА БЪДЕ ЗАЕТА ОТ ИМЕТО НА СЪЮЗА

               Системата на Работна група 29 допринася за постигането на по-висока степен на хармонизиране в международен план на стандартите за превозните средства. Споразумението от 1958 г. има основна роля за постигането на тази цел, тъй като производителите от ЕС могат да използват общ комплект от правила за одобряване на типа със съзнанието, че договарящите се страни ще признаят съответствието на продуктите им с националното си законодателство. Тази схема например направи възможно с Регламент (ЕО) № 661/2009 относно общата безопасност на моторните превозни средства да се отменят повече от 50 директиви на ЕС и същите да се заменят със съответните правила, разработени съгласно Споразумението от 1958 г.

               Подобен подход се прилага в Регламент (ЕС) 2018/858 на Европейския парламент и на Съвета
                  2
               , с който се определят административните разпоредби и техническите изисквания за одобряването на типа и пускането на пазара на всички нови превозни средства, системи, компоненти и отделни технически възли. С въпросния регламент се инкорпорират правилата, приети съгласно Ревизираното споразумение от 1958 г. („правилата на ООН“), в системата на ЕС за одобряване на типа или като изисквания за одобряване на типа, или като алтернативи на законодателството на Съюза.

               След като предложенията за изменения или за нови правила на ООН бъдат приети от Работна група 29 и след като тези актове се съобщят на договарящите се страни от изпълнителния секретар на ИКЕ на ООН, шест месеца по-късно и при отсъствието на възражения от страна на договарящите се страни, представляващи блокиращо малцинство, актовете могат да влязат в сила и да се транспонират в приложимите национални правила на всяка от договарящите се страни. В ЕС транспонирането се смята за извършено след публикуването на тези актове в Официален вестник на ЕС.

               Следователно е необходимо да се установи позицията на Съюза по следните актове:

               –предложенията за изменение на правила на ООН с номера 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 и Правилото на ООН за записващите устройства за данни от инциденти, които са свързани с осъвременяването на разпоредбите за спирачките на тежкотоварните превозни средства, спирачките на превозните средства от категории M1 и N1, защитата от неразрешено използване на превозните средства, гумите на превозните средства за превоз на пътници, превозните средства за превоз на товари, селскостопанските превозни средства, техните ремаркета, превозните средства от категория L, емисиите на шум от мотоциклетите, устройствата за непряко виждане, монтирането на устройства за осветяване и светлинна сигнализация на моторните превозни средства, превозните средства от категория L3, мотопедите и селскостопанските превозни средства, превозните средства, задвижвани с ВПГ, кормилното оборудване, алармената система, предните светлини с газоразрядни светлинни източници, общите изискванията към конструкцията на автобусите, предните светлини, излъчващи симетрична къса светлина, системите за защита от неразрешено ползване и алармените системи, съпротивлението при търкаляне на гумите, шума, излъчван при търкаляне, сцеплението с влажна повърхност, огнеустойчивостта на материалите, адаптиращите се системи за предно осветяване, резервните колела за превозните средства за превоз на пътници, полето на видимост напред, системата за следене на налягането в гумите, монтирането на гумите, устройствата за светлинна сигнализация, устройствата за осветяване на пътя, светлоотражателите, усъвършенстваните спирачни уредби за превозни средства от категории M1 и N1, автоматизираната система за поддържане в границите на пътната лента,  хармонизираното в световен мащаб изпитване на лекотоварни превозни средства и записващото устройство за данни за инциденти;

               –предложението за ново правило на ООН относно записващото устройство за данни за инциденти;

               –предложението за ново правило на ООН относно защитата на моторните превозни средства от неразрешено използване и одобряването на устройството срещу непозволено използване;

               –предложението за ново правило на ООН относно одобряването на имобилайзерите и одобряването на превозното средство по отношение на неговия имобилайзер;

               –предложението за ново правило на ООН относно одобряването на алармената система на превозното средство и одобряването на превозното средство по отношение на неговата алармена система

               –предложението за промени на глобалното техническо правило (ГТП на ООН) № 9 относно безопасността на пешеходците;

               –предложението за изменение на Консолидираната резолюция (R.E.5) за общата спецификация на категориите светлинни източници;

               –предложението за нова обща резолюция (M.R.4) по отношение на остъкляването на панорамния покрив;

               внесени за гласуване на заседанието през март 2021 г. на Работна група 29, което ще се проведе в периода 9—11 март 2021 г. Освен това е необходимо да се установи позицията на Съюза относно:

               –предложенията за тълкувателни документи за правила № 155 и № 156 на ООН.

               Съюзът следва да подкрепи гореизброените актове, защото те са в съответствие с политиката на Съюза в областта на вътрешния пазар по отношение на автомобилната промишленост и са съвместими с политиките на Съюза в областта на транспорта, климата и енергетиката. За да може обаче Съюзът да гласува в подкрепа на ново правило на ООН относно устройството за записване на данни от инциденти и серията от изменения 01 към него, неофициалният документ, внесен от Европейската комисия, който изменя преходните разпоредби, трябва да бъде разгледан заедно със серия изменения 01 към правилото на ООН. Предложеното изменение има за цел да приведе датите на прилагане на измененото правило на ООН в съответствие с Регламент (ЕС) 2019/2144 на Европейския парламент и на Съвета, в което се изисква превозните средства да бъдат оборудвани с устройство за записване на данни за инциденти от 6 юли 2022 г. за новите типове превозни средства и от 7 юли 2024 г. за всички превозни средства.

               Всички тези актове имат много положително въздействие върху конкурентоспособността на автомобилната промишленост на ЕС и върху международната търговия. Гласуването в подкрепа на тези актове ще насърчи техническия напредък, ще генерира ползи от икономиите от мащаба, ще предотврати разпокъсването на вътрешния пазар и ще гарантира еднаквото прилагане на стандартите в автомобилостроенето в целия Съюз.

               От друга страна, като се има предвид, че ЕС не прилага единните предписания на правилото на ООН относно специалните предупредителни светлини, не е необходимо да се установява позиция на Съюза по предложението за изменения на Правило № 65, разглеждано от Работна група 29 на ИКЕ на ООН.

               Предложението за насоки относно функционалните елементи на устройството за записване на данни от инциденти не е готово за гласуване на заседанието на Работна група 29 през март 2021 г. и трябва да бъде обсъдено допълнително в специален помощен орган на Работна група 29.

               Външни експертни становища не са приложими за целите на настоящото предложение. То обаче ще бъде разгледано от Техническия комитет по моторните превозни средства.

               4ПРАВНО ОСНОВАНИЕ

               4.1.
                     Процесуалноправно основание

               4.1.1.
                     Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  3
               .

               4.1.2.
                     Приложение в конкретния случай

               Работна група 29 е орган, в рамките на който договарящите се страни на ИКЕ на ООН обсъждат изпълнението на Ревизираното споразумение от 1958 г. и на Паралелното споразумение.

               Актовете, които Работна група 29 има за задача да приема, представляват актове с правно действие.

               Правилата на ООН, съдържащи се в предвидения акт, ще бъдат обвързващи за Съюза и заедно с ГТП на ООН и резолюциите могат да окажат съществено въздействие върху съдържанието на законодателството на ЕС в областта на одобряването на типа на превозните средства.

               Предвидените актове не допълват, нито изменят институционалната рамка на споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2.
                     Материалноправно основание

               4.2.1.
                     Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2. Приложение в конкретния случай

               Основната цел и съдържанието на предвидения акт са свързани със сближаване на законодателството. Поради това материалноправното основание за предложеното решение е член 114 от ДФЕС.

               4.3.
                     Заключение

               Правното основание на предложеното решение следва да бъде член 114 от ДФЕС във връзка с член 218, параграф 9 от ДФЕС.

               2021/0032 (NLE)

               Предложение за

               РЕШЕНИЕ НА СЪВЕТА

               Относно позицията, която трябва да бъде заета от името на Европейския съюз на световния форум за хармонизация на правилата за превозните средства на ИКЕ на ООН във връзка с предложенията за изменения на правилата на ООН с номера 13, 13-H, 18, 30, 41, 46, 48, 53, 54, 65, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 и Правилото на ООН за записващите устройства за данни от инциденти, предложенията за изменения на Глобалното техническо правило № 9, предложението за изменения в обща резолюция R.E.5 по отношение на предложенията за четири нови правила на ООН във връзка със записващите устройства за данни от инциденти, защитата на моторните превозни средства от неразрешено използване и одобряването на устройството срещу неразрешено използване, одобряването на имобилайзери и одобряването на превозно средство по отношение на неговия имобилайзер, както и одобряването на алармена система за превозни средства и одобряването на превозното средство по отношение на неговата алармена система, предложението за нова Обща резолюция M.R.4, а също и по отношение на предложенията за тълкувателни документи за правила на ООН № 155 и № 156

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 114 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)С Решение 97/836/ЕО на Съвета
                  4
                Съюзът се присъедини към Споразумението на Икономическата комисия за Европа на Организацията на обединените нации (ИКЕ на ООН) за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания | („Ревизирано споразумение от 1958 година“). Ревизираното споразумение от 1958 г. влезе в сила на 24 март 1998 г.

               (2)С Решение 2000/125/ЕО на Съвета
                  5
                Съюзът се присъедини към Споразумението относно създаването на глобални технически правила за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“). Паралелното споразумение влезе в сила на 15 февруари 2000 г.

               (3)С Регламент (ЕС) 2018/858 на Европейския парламент и на Съвета
                  6
                се определят административните разпоредби и техническите изисквания за одобряването на типа и пускането на пазара на всички нови превозни средства, системи, компоненти и отделни технически възли. С въпросния регламент се инкорпорират правилата, приети съгласно Ревизираното споразумение от 1958 г. („правилата на ООН“), в системата на ЕС за одобряване на типа или като изисквания за одобряване на типа, или като алтернативи на законодателството на Съюза.

               (4)В съответствие с член 1 от Ревизираното споразумение от 1958 г. и член 6 от Паралелното споразумение Световният форум за хармонизиране на правилата за превозните средства към ИКЕ на ООН (Работна група 29 на ИКЕ на ООН) може да приема предложения за промени в правилата на ООН, в глобалните технически правила на ООН (ГТП на ООН) и в резолюциите на ООН, както и предложения за нови правила на ООН, ГТП на ООН и резолюции на ООН във връзка с одобряването на превозните средства. Освен това в съответствие с посочените разпоредби Работна група 29 на ИКЕ на ООН може да приема предложения за разрешения за изготвяне на изменения на ГТП на ООН или за изготвяне на нови ГТП на ООН и може да приема предложения за удължаване на мандатите относно ГТП на ООН.

               (5)На 183-то заседание на Световния форум, която ще се проведе между 9 и 11 март 2021 г., Работна група 29 на ИКЕ на ООН може да приеме предложенията за изменения на правилата на ООН с номера 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 и Правилото на ООН за записващите устройства за данни от инциденти, предложението за изменения на Глобалното техническо правило № 9, предложението за изменения в обща резолюция R.E.5, предложенията за четири нови правила на ООН във връзка със записващите устройства за данни от инциденти, защитата на моторните превозни средства от неразрешено използване и за одобряването на устройството срещу неразрешено използване, одобряването на имобилайзери и одобряването на превозно средство по отношение на неговия имобилайзер, както и одобряването на алармената система за превозни средства и одобряването на превозното средство по отношение на неговата алармена система, предложението за нова Обща резолюция M.R.4. Освен това, Работна група 29 на ИКЕ на ООН трябва да приеме предложенията за тълкувателни документи за правила на ООН № 155 и № 156.

               (6)Целесъобразно е да се установи позицията, която трябва да бъде заета от името на Съюза в рамките на Работна група 29 на ИКЕ на ООН по отношение на приемането на посочените предложения, тъй като правилата на ООН ще бъдат обвързващи за Съюза и заедно с ГТП на ООН, Консолидираната резолюция и Общата резолюция и могат да имат съществено въздействие върху съдържанието на правото на Съюза в областта на одобряването на типа на превозните средства.

               (7)Предвид натрупания опит и постигнатия технически напредък е необходимо да бъдат изменени или допълнени изискванията относно някои елементи или характеристики, обхванати от правила № 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 и Правилото на ООН относно устройствата за записване на данни за инциденти, както и Консолидираната резолюция R.E.5.

               (8)Освен това е необходимо да бъдат изменени някои разпоредби в ГТП № 9 на ООН.

               (9)За да се даде възможност за постигане на технически напредък и да се подобри безопасността на превозните средства, е необходимо да се приемат четири нови правила на ООН във връзка със записващите устройства за данни от инциденти, защитата на моторните превозни средства от неразрешено използване и за одобряването на устройството срещу неразрешено използване, одобряването на имобилайзери и одобряването на превозно средство по отношение на неговия имобилайзер, както и одобряването на алармена система за превозни средства и одобряването на превозното средство по отношение на неговата алармена система Наред с това, необходимо е да се приеме нова обща резолюция M.R.4 за остъкляването на панорамния покрив.

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да бъде заета от името на Съюза на 183-рото заседание на Световния форум за хармонизация на правилата за превозните средства към ИКЕ на ООН, насрочено за 11 март 2021 г., е да се гласува в подкрепа на предложенията, изброени в приложението към настоящото решение.

               Член 2

               Адресат на настоящото решение е Комисията.

               Съставено в Брюксел на […] година.

                     Председател

                     За Съвета

                     Председател

                     (1)

                        Решение 97/836/ОЕ на Съвета от 27 ноември 1997 г. с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 година“) (ОВ L 346, 17.12.1997 г., стр. 78).Решение 2000/125/ЕО на Съвета от 31 януари 2000 г. относно сключването на споразумение относно създаването на глобални технически регламенти за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“) (ОВ L 35, 10.2.2000 г., стр. 12).

                     (2)

                        Регламент (ЕС) 2018/858 на Европейския парламент и на Съвета от 30 май 2018 г. относно одобряването и надзора на пазара на моторни превозни средства и техните ремаркета, както и на системи, компоненти и отделни технически възли, предназначени за такива превозни средства, за изменение на регламенти (ЕО) № 715/2007 и (ЕО) № 595/2009 и за отмяна на Директива 2007/46/ЕО (ОВ L 151, 14.6.2018 г., стр. 1).

                     (3)

                        Решение на Съда от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

                     (4)

                        Решение на Съвета от 27 ноември 1997 г. с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания | („Ревизирано споразумение от 1958 година“) (ОВ L 346, 17.12.1997 г., стр. 78).

                     (5)

                        Решение 2000/125/ЕО на Съвета от 31 януари 2000 г. относно сключването на споразумение относно създаването на глобални технически регламенти за колесните пътни превозни средства, оборудване и части, които могат да бъдат монтирани и/или използвани на колесните пътни превозни средства („Паралелно споразумение“) (ОВ L 35, 10.2.2000 г., стр. 12).

                     (6)

                        Регламент (ЕС) 2018/858 на Европейския парламент и на Съвета от 30 май 2018 г. относно одобряването и надзора на пазара на моторни превозни средства и техните ремаркета, както и на системи, компоненти и отделни технически възли, предназначени за такива превозни средства, за изменение на регламенти (ЕО) № 715/2007 и (ЕО) № 595/2009 и за отмяна на Директива 2007/46/ЕО (ОВ L 151, 14.6.2018 г., стр. 1).

    ---documentbreak---

               ЕВРОПЕЙСКА КОМИСИЯ
            Брюксел, 5.2.2021
            COM(2021) 58 final
            ПРИЛОЖЕНИЕ
            към
            Предложение за решение на Съвета
            Относно позицията, която трябва да бъде заета от името на Европейския съюз на световния форум за хармонизация на правилата за превозните средства на ИКЕ на ООН във връзка с предложенията за изменения на правилата на ООН с номера 13, 13-H, 18, 30, 41, 46, 48, 53, 54, 65, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 и Правилото на ООН за записващите устройства за данни от инциденти, предложенията за изменения на Глобалното техническо правило № 9, предложението за изменения в обща резолюция R.E.5 по отношение на предложенията за четири нови правила на ООН във връзка със записващите устройства за данни от инциденти, защитата на моторните превозни средства от неразрешено използване и одобряването на устройството срещу неразрешено използване, одобряването на имобилайзери и одобряването на превозно средство по отношение на неговия имобилайзер, както и одобряването на алармена система за превозни средства и одобряването на превозното средство по отношение на неговата алармена система, предложението за нова Обща резолюция M.R.4, а също и по отношение на предложенията за тълкувателни документи за правила на ООН № 155 и № 156

               ПРИЛОЖЕНИЕ

                        Правило №

                        Заглавие на точката от дневния ред

                        Документ за справка
                           1

                        13

                        Предложение за допълнение 18 към серия от изменения 11 на Правило № 13 на ООН

                        ECE/TRANS/WP.29/2021/12

                        13-H

                        Предложение за допълнение 2 към серия от изменения 01 на Правило № 13-H на ООН

                        ECE/TRANS/WP.29/2021/13

                        18

                        Предложение за допълнение 04 към серия от изменения 03 на Правило № 18 на ООН

                        ECE/TRANS/WP.29/2021/23

                        30

                        Предложение за допълнение 23 към серия от изменения 02 на Правило № 30 на ООН

                        ECE/TRANS/WP.29/2021/2

                        41

                        Предложение за нова серия от изменения 05 на Правило № 41 на ООН

                        ECE/TRANS/WP.29/2021/3

                        41

                        Предложение за допълнение 9 към серия от изменения 04 на Правило № 41 на ООН

                        ECE/TRANS/WP.29/2021/4

                        46

                        Предложение за допълнение 9 към серия от изменения 04 на Правило № 46 на ООН

                        ECE/TRANS/WP.29/2021/19

                        48

                        Предложение за допълнение 19 към серия от изменения 04 на Правило № 48 на ООН

                        ECE/TRANS/WP.29/2021/28

                        48

                        Предложение за допълнение 14 към серия от изменения 05 на Правило № 48 на ООН

                        ECE/TRANS/WP.29/2021/29

                        48

                        Предложение за допълнение 14 към серия от изменения 06 на Правило № 48 на ООН

                        ECE/TRANS/WP.29/2021/30

                        48

                        Предложение за допълнение 1 към серия от изменения 07 на Правило № 48 на ООН

                        ECE/TRANS/WP.29/2021/31

                        53

                        Предложение за допълнение 4 към серия от изменения 02 на Правило № 53 на ООН

                        ECE/TRANS/WP.29/2021/32

                        53

                        Предложение за допълнение 1 към серия от изменения 03 на Правило № 53 на ООН

                        ECE/TRANS/WP.29/2021/33

                        54

                        Предложение за допълнение 24 към първоначалната серия от изменения на Правило № 54 на ООН

                        ECE/TRANS/WP.29/2021/5

                        67

                        Предложение за допълнение 1 към серия от изменения 03 на Правило № 67 на ООН

                        ECE/TRANS/WP.29/2021/20

                        67

                        Предложение за допълнение 3 към серия от изменения 02 на Правило № 67 на ООН

                        ECE/TRANS/WP.29/2021/21

                        74

                        Предложение за допълнение 13 към серия от изменения 01 на Правило № 74 на ООН

                        ECE/TRANS/WP.29/2021/35

                        74

                        Предложение за допълнение 1 към серия от изменения 02 на Правило № 74 на ООН

                        ECE/TRANS/WP.29/2021/36

                        75

                        Предложение за допълнение 19 към първоначалната серия от изменения на Правило № 75 на ООН

                        ECE/TRANS/WP.29/2021/6

                        79

                        Предложение за допълнение 4 към серия от изменения 03 на Правило № 79 на ООН

                        ECE/TRANS/WP.29/2021/14

                        86

                        Предложение за допълнение 3 към серия от изменения 01 на Правило № 86 на ООН

                        ECE/TRANS/WP.29/2021/37

                        97

                        Предложение за допълнение 9 към серия от изменения 01 на Правило № 97 на ООН

                        ECE/TRANS/WP.29/2021/24

                        98

                        Предложение за допълнение 10 към серия от изменения 01 на Правило № 98 на ООН

                        ECE/TRANS/WP.29/2021/38

                        98

                        Предложение за допълнение 2 към серия от изменения 02 на Правило № 98 на ООН

                        ECE/TRANS/WP.29/2021/39

                        106

                        Предложение за допълнение 19 към първоначалната серия от изменения на Правило № 106 на ООН

                           ECE/TRANS/WP.29/2021/

                        7

                        107

                        Предложение за серия от изменения 09 на Правило № 107 на ООН

                           ECE/TRANS/WP.29/2021/

                        26

                        113

                        Предложение за допълнение 7 към серия от изменения 01 на Правило № 113 на ООН

                           ECE/TRANS/WP.29/2021/

                        40

                        113

                        Предложение за допълнение 1 към серия от изменения 02 на Правило № 113 на ООН

                           ECE/TRANS/WP.29/2021/

                        41

                        113

                        Предложение за допълнение 2 към серия от изменения 03 на Правило № 113 на ООН

                           ECE/TRANS/WP.29/2021/

                        42

                        116

                        Предложение за допълнение 08 към първоначалната версия на Правило № 116 на ООН

                           ECE/TRANS/WP.29/2021/

                        25

                        117

                        Предложение за допълнение 13 към серия от изменения 02 на Правило № 117 на ООН

                        ECE/TRANS/WP.29/2021/8

                        118

                        Предложение за серия от изменения 04 на Правило № 118 на ООН

                        ECE/TRANS/WP.29/2021/27

                        123

                        Предложение за допълнение 10 към серия от изменения 01 на Правило № 123 на ООН

                        ECE/TRANS/WP.29/2021/43

                        123

                        Предложение за допълнение 2 към серия от изменения 02 на Правило № 123 на ООН

                        ECE/TRANS/WP.29/2021/44

                        124

                        Предложение за допълнение 2 към първоначалната серия от изменения на Правило № 124 на ООН

                        ECE/TRANS/WP.29/2021/9

                        125

                        Предложение за допълнение 3 към серия от изменения 01 на Правило № 125 на ООН

                        ECE/TRANS/WP.29/2021/22

                        141

                        Предложение за нова серия от изменения 01 на Правило № 141 на ООН

                        ECE/TRANS/WP.29/2021/10/Rev.1

                        142

                        Предложение за нова серия от изменения 01 на Правило № 142 на ООН

                        ECE/TRANS/WP.29/2021/11

                        148

                        Предложение за допълнение 3 към първоначалната серия от изменения на Правило № 148 на ООН

                        ECE/TRANS/WP.29/2021/45

                        149

                        Предложение за допълнение 3 към първоначалната серия от изменения на Правило № 149 на ООН

                        ECE/TRANS/WP.29/2021/46

                        150

                        Предложение за допълнение 3 към първоначалната серия от изменения на Правило № 150 на ООН

                        ECE/TRANS/WP.29/2021/47

                        152

                        Предложение за допълнение 3 към първоначалната версия на Правило № 152 на ООН

                        ECE/TRANS/WP.29/2021/15

                        152

                        Предложение за допълнение 2 към серия от изменения 01 на Правило № 152 на ООН

                        ECE/TRANS/WP.29/2021/16

                        152

                        Предложение за серия от изменения 02 на Правило № 152 на ООН

                        ECE/TRANS/WP.29/2021/18

                        154

                        Предложение за допълнение 1 към първоначалната версия на Правило № 154 на ООН

                        ECE/TRANS/WP.29/2021/56

                        154

                        Предложение за допълнение 1 към серия от изменения 01 на Правило № 154 на ООН

                        ECE/TRANS/WP.29/2021/57

                        157

                        Предложение за допълнение 1 към първоначалната версия на Правило № 157 на ООН

                        ECE/TRANS/WP.29/2021/17

                        Ново правило на ООН

                        Предложение за ново правило на ООН за устройството за записване на данни от инциденти

                        ECE/TRANS/WP.29/2020/123/Rev.1

                        Ново правило на ООН

                        Предложение за серия от изменения 01 на Правило на ООН за устройството за записване на данни от инциденти

                        ECE/TRANS/WP.29/2021/58,

                        WP29-183-03

                        Ново правило на ООН

                        Предложение за ново правило на ООН за единни разпоредби по отношение на защитата на моторните превозни средства срещу неразрешено използване и за одобряване на устройството срещу неразрешено използване (реализирано посредством заключваща система)

                        ECE/TRANS/WP.29/2021/48

                        Ново правило на ООН

                        Предложение за ново правило на ООН за единни технически предписания относно одобряването на имобилайзери и одобряването на превозно средство по отношение на неговия имобилайзер

                        ECE/TRANS/WP.29/2021/49

                        Ново правило на ООН

                        Предложение за ново правило на ООН за единни разпоредби относно одобряването на алармената система на превозното средство и одобряването на превозното средство по отношение на неговата алармена система

                        ECE/TRANS/WP.29/2021/50

                        ГТП №

                        Заглавие на точката от дневния ред

                        Документ за справка

                        9

                        Предложение за изменение 3 на ГТП № 9 на ООН

                        ECE/TRANS/WP.29/2021/53,

                        ECE/TRANS/WP.29/2021/54

                        Резолюция №

                        Заглавие на точката от дневния ред

                        Документ за справка

                        R.E.5

                        Предложение за изменение 6 на Консолидираната резолюция относно общата спецификация на категориите светлинни източници (R.E.5)

                        ECE/TRANS/WP.29/2021/51

                        M.R.4

                        Предложение за нова обща резолюция относно остъкляването на панорамния покрив

                        ECE/TRANS/WP.29/2021/52,

                        ECE/TRANS/WP.29/2021/55

                        Други

                        Заглавие на точката от дневния ред

                        Документ за справка

                        Тълкувателен документ

                        Предложение за тълкувателен документ към Правило № 155 на ООН относно киберсигурността и системата за управление на киберсигурността

                        ECE/TRANS/WP.29/2021/59

                        Тълкувателен документ

                        Предложение за тълкувателен документ към Правило № 156 на ООН относно актуализациите на програмното осигуряване и системата за управление на актуализациите

                        ECE/TRANS/WP.29/2021/60

                     (1)

                        Всички посочени в таблицата документи могат да бъдат намерени на следния адрес:
                  https://unece.org/transport/events/wp29-world-forum-harmonization-vehicle-regulations-183rd-session


               ЕВРОПЕЙСКА КОМИСИЯ
            Брюксел, 9.2.2021
            COM(2021) 47 final
            2021/0026(NLE)
            Предложение за
            РЕШЕНИЕ НА СЪВЕТА
            за представянето от името на Европейския съюз на предложение за включването на хлорпирифос в приложение А към Стокхолмската конвенция за устойчивите органични замърсители

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

                  На 17 май 2004 г. влезе в сила Стокхолмската конвенция за устойчивите органични замърсители („Конвенцията“). Тя беше одобрена с решение на Съвета от 14 октомври 2004 г. за сключване от името на Европейската общност на Стокхолмската конвенция за устойчивите органични замърсители (2006/507/ЕО
                     1
                  ) и влезе в сила за Европейската общност на 14 февруари 2005 г. Целта на Конвенцията е да се защитят здравето на човека и околната среда от устойчивите органични замърсители (УОЗ). Конвенцията определя рамка, базирана на принципа за предпазливост, с оглед елиминиране на производството, употребата, вноса и износа на УОЗ, безопасното им манипулиране и обезвреждане, както и елиминиране или намаляване на някои непреднамерени емисии на УОЗ.

                  С Регламент (ЕС) № 2019/1021 на Европейския парламент и на Съвета
                     2
                   в правото на Съюза се въвеждат задълженията, установени в Конвенцията и в Протокола за устойчивите органични замърсители към Конвенцията за трансгранично замърсяване на въздуха на далечни разстояния от 1979 г. („Протокола“), одобрен с Решение 2004/259/ЕО на Съвета
                     3
                  .

                  Съгласно член 8, параграф 1 от Конвенцията всяка страна по Конвенцията може да представи предложение пред Секретариата за включване на определено химично вещество в приложение А, Б и/или В към Конвенцията, което впоследствие се разглежда от Комитета за преглед на устойчивите органични замърсители (КПУОЗ) в съответствие с член 8, параграфи 3 и 4. Предложението трябва да съдържа информацията, определена в приложение Г. Въз основа на препоръката на КПУОЗ Конференцията на страните взема решение за включването на дадено вещество в приложение А (елиминиране), приложение Б (ограничаване) и/или приложение В (непреднамерено производство). Процедурата за приемане на изменения на приложенията се урежда с член 22 от Конвенцията.

                  Употребата на хлорпирифос като активно вещество в продукти за растителна защита и биоциди е забранена в Европейския съюз по силата съответно на Регламент (ЕО) № 1107/2009 на Европейския парламент и на Съвета
                     4
                   и Регламент (ЕС) № 528/2012 на Европейския парламент и на Съвета
                     5
                  . Освен това хлорпирифосът не е регистриран за никакъв друг вид употреба в съответствие с Регламент (ЕО) № 1907/2006 на Европейския парламент и на Съвета
                     6
                   и следователно не е разрешено да се произвежда или пуска на пазара в Съюза в количества от един тон или повече на година за един производител или вносител.

                  Според наличната информация и данни за характерните свойства на хлорпирифоса, които бяха оценени по критериите от приложение Г към Конвенцията, може да се заключи, че хлорпирифосът е устойчиво, биоакумулиращо и токсично вещество (PBT). Освен това хлорпирифосът се пренася в околната среда на големи разстояния и е бил откриван в отдалечени райони като Арктика. С оглед на информацията за свойствата на хлорпирифоса като устойчиво, биоакумулиращо и токсично вещество и като вещество, пренасящо се в околната среда на големи разстояния, се изказва предложението, че хлорпирифосът отговаря на критериите от приложение Г към Конвенцията, поради което той следва да бъде разглеждан като УОЗ. Подробна информация за оценката може да бъде намерена в научното досие, което ще придружава предложението за включване на хлорпирифоса в приложение А към Стокхолмската конвенция.

                  Въпреки че употребата на хлорпирифос като активно вещество в продукти за растителна защита едва наскоро бе забранена в Съюза, не може да се изключи, че хлорпирифосът все още се произвежда за износ. Освен това, известно е, че хлорпирифосът все още се произвежда, използва и отделя като емисии в други държави. Предвид потенциала на този химикал за разпространение на далечни разстояния в околната среда взетите на национално равнище или на равнището на ЕС мерки не са достатъчни за опазване на високото ниво на защита на околната среда и здравето на човека, поради което са необходими действия в по-широк международен аспект.

                  С оглед на следващото заседание на Комитета за преглед на устойчивите органични замърсители през септември 2021 г. е целесъобразно Комисията от името на Съюза да представи на Секретариата на Стокхолмската конвенция предложение за включването на хлорпирифоса в приложение A. Това предложение ще бъде разгледано в съответствие с критериите и процедурите по Конвенцията преди вземането на решение за включване в списъка от Конференцията на страните.

               ••Съгласуваност със съществуващите разпоредби в тази област на политиката

                  Предложението е в съответствие с Регламент (ЕС) № 2019/1021, с който Стокхолмската конвенция се прилага в Съюза, и допълва прилагането му. То е в пълно съответствие с целта за защита на здравето на човека и на околната среда от устойчивите органични замърсители.

               •Съгласуваност с други политики на Съюза

                  Предложението е в съответствие с общия подход на Регламент (ЕО) № 1107/2009 и Регламент (ЕС) № 528/2012 по отношение на устойчивите, биоакумулиращи и токсични вещества, тъй като и в двата акта се предвиждат критерии, които не позволяват пускането на пазара и употребата на устойчиви, биоакумулиращи и токсични вещества. За да се гарантира съгласуваност, взаимоотношенията между Стокхолмската конвенция, Регламент (ЕО) № 2019/1021 и Регламент (ЕО) № 1907/2006 по отношение на изискванията за ограничаване и разрешаване са разгледани в документ за консенсус
                     7
                  .

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

                  Процесуалноправното основание за предложеното решение на Съвета е член 218, параграф 9 от ДФЕС, който е подходящото основание за акт, с който се определя позицията на Европейския съюз по отношение на международно споразумение, в настоящия случай — Стокхолмската конвенция.

                  Материалноправното основание е член 192, параграф 1 от ДФЕС с оглед на това, че мерките, договаряни по Стокхолмската конвенция, в повечето случаи преследват екологична цел (т.е. елиминирането на устойчивите органични замърсители).

               •Субсидиарност (при неизключителна компетентност)

                  Устойчивите органични замърсители са проблем в световен мащаб, а Стокхолмската конвенция се прилага в Съюза чрез Регламент (ЕС) 2019/1021. Тъй като Съюзът е страна по Конвенцията, е целесъобразно предложението за нов химикал да бъде направено от Съюза.

               •Пропорционалност

                  Устойчивите органични замърсители са проблем в световен мащаб, а Стокхолмската конвенция има за цел да бъде преустановено производството и употребата им. Поради това е целесъобразно да се предложи включването на посочения химикал в рамките на Конвенцията с цел да се гарантира предприемането на подходящи действия на световно равнище.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               •Консултации със заинтересованите страни

                  Предложението беше обсъдено с държавите членки и други заинтересовани страни в рамките на 22-то заседание на компетентните органи по Регламент (ЕС) № 2019/1021 и допълнително по време на заседание и чрез размяна на писма от експертната група по УОЗ на Европейската агенция по химикали, като всички получени коментари бяха разгледани.

               •Оценка на въздействието

                  Не беше извършена оценка на въздействието. Предложението за включването на този химикал в Конвенцията няма да окаже въздействие, тъй като според данните той не се използва в ЕС. В случай че КПУОЗ заключи, че химикалът представлява устойчив органичен замърсител, той ще направи оценка на въздействието на потенциалните мерки за управление, като вземе предвид социално-икономическата информация.

               •Регулаторна пригодност и опростяване

                  Предложението не оказва въздействие върху търговската дейност, тъй като химикалът няма търговска употреба в Съюза, поради което микропредприятията не са освободени и не са включени специални правила за МСП. Предложението не оказва въздействие върху секторната конкурентоспособност на ЕС, нито върху търговията, тъй като химикалът не се търгува между Съюза и трети държави.

               4.ОТРАЖЕНИЕ ВЪРХУ БЮДЖЕТА

                  Предложението няма отражение върху бюджета.

               5.ДРУГИ ЕЛЕМЕНТИ

               •Планове за изпълнение и механизъм за мониторинг, оценка и докладване

                  Счита се, че няма необходимост от план за изпълнение, нито от мониторинг, оценка и докладване.

               •Подробно разяснение на конкретните разпоредби на предложението

                  С предложението Комисията се оправомощава да предложи веществото хлорпирифос за вписване по Стокхолмската конвенция от името на Европейския съюз.

               2021/0026 (NLE)

               Предложение за

               РЕШЕНИЕ НА СЪВЕТА

               за представянето от името на Европейския съюз на предложение за включването на хлорпирифос в приложение А към Стокхолмската конвенция за устойчивите органични замърсители

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 192, параграф 1, във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)На 14 октомври 2004 г. Европейската общност одобри Стокхолмската конвенция за устойчивите органични замърсители („Конвенцията“) с Решение 2006/507/ЕО на Съвета
                  8

               (2)Като страна по Конвенцията Съюзът може да внася предложения за изменение на приложенията към Конвенцията. В приложение А към Конвенцията се изброяват устойчивите органични замърсители, подлежащи на елиминиране.

               (3)Според наличната научна информация и докладите за преглед, както и предвид критериите за проверка от приложение Г към Конвенцията, хлорпирифосът проявява характеристики на устойчив органичен замърсител.

               (4)Хлорпирифосът не е одобрен като активно вещество в съответствие с Регламент (ЕО) № 1107/2009 на Европейския парламент и на Съвета
                  9
                и поради това не може да бъде пускан на пазара или използван в Съюза в продукти за растителна защита. Хлорпирифосът не е одобрен и като активно вещество в съответствие с Регламент (ЕС) № 528/2012 на Европейския парламент и на Съвета
                  10
                и поради това не може да бъде пускан на пазара или използван в Съюза в биоциди. Освен това хлорпирифосът не е регистриран за никакъв друг вид употреба в съответствие с Регламент (ЕО) № 1907/2006 на Европейския парламент и на Съвета
                  11
                и следователно не е разрешено да се произвежда или пуска на пазара в Съюза в количества от един тон или повече на година за един производител или вносител.

               (5)Въпреки че употребата на хлорпирифос беше преустановена в Съюза, той все още се използва като пестицид и бива разпръскван в околната среда извън Съюза. Предвид потенциала на хлорпирифоса за разпространение на далечни разстояния в околната среда мерките, взети на национално равнище, и мерките на равнището на Съюза не са достатъчни за опазване на високо ниво на защита на околната среда и здравето на човека, поради което са необходими действия в по-широк международен аспект.

               (6)Поради това Съюзът следва да представи на Секретариата на Конвенцията предложение за включване на веществото хлорпирифос в приложение А към Конвенцията,

               ПРИЕ НАСТОЯЩОТО РЕШЕНИЕ:

               Член 1

               Съюзът представя предложение за включването на хлорпирифос (CAS №: 2921-88-2, ЕО № 220-864-4) в приложение А към Стокхолмската конвенция за устойчивите органични замърсители („Конвенцията“).

               Комисията предава предложението от името на Съюза на Секретариата на Конвенцията заедно с цялата информация, която се изисква съгласно приложение Г към нея.

               Член 2

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Решение 2006/507/ЕО на Съвета от 14 октомври 2004 г. за сключване от името на Европейската общност на Стокхолмската конвенция за устойчивите органични замърсители (ОВ L 209, 31.7.2006 г., стр. 1).

                     (2)

                        Регламент (ЕС) 2019/1021 на Европейския парламент и на Съвета от 20 юни 2019 г. относно устойчивите органични замърсители (ОВ L 169, 25.6.2019 г., стр. 45).

                     (3)

                        Решение 2004/259/ЕО на Съвета от 19 февруари 2004 г. относно сключването от името на Европейската общност на Протокола за устойчивите органични замърсители към Конвенцията от 1979 година за трансгранично замърсяване на въздуха на далечни разстояния (ОВ L 81, 19.3.2004 г., стр. 35).

                     (4)

                        Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ L 309, 24.11.2009 г., стр. 1).

                     (5)

                        Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (ОВ L 167, 27.6.2012 г., стр. 1).

                     (6)

                        Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).

                     (7)

                  http://ec.europa.eu/growth/sectors/chemicals/reach/special-cases_en

                     (8)

                        Решение 2006/507/ЕО на Съвета от 14 октомври 2004 г. за сключване от името на Европейската общност на Стокхолмската конвенция за устойчивите органични замърсители (ОВ L 209, 31.7.2006 г., стр. 1).

                     (9)

                        Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ L 309, 24.11.2009 г., стр. 1).

                     (10)

                        Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (ОВ L 167, 27.6.2012 г., стр. 1).

                     (11)

                        Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).


               ЕВРОПЕЙСКА КОМИСИЯ
            Брюксел, 11.8.2021
            COM(2021) 469 final
            2021/0263(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи („Хоризонт Европа“)
            (текст от значение за ЕИП)

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решението за определяне на позицията, която трябва да се заеме от името на Съюза в рамките на Съвместния комитет на ЕИП във връзка с предвиденото приемане на решението на Съвместния комитет за изменение на Протокол 31 към Споразумението за ЕИП относно сътрудничеството в специфични области извън четирите свободи

               2.Контекст на предложението

               2.1.Споразумението за ЕИП

               Споразумението за Европейското икономическо пространство („Споразумението за ЕИП“) гарантира равни права и задължения в рамките на вътрешния пазар за гражданите и икономическите оператори в ЕИП. В него се предвижда включването на законодателство на ЕС, обхващащо четирите свободи, в тридесетте държави от ЕИП, включващи държавите — членки на ЕС, Норвегия, Исландия и Лихтенщайн. Освен това Споразумението за ЕИП обхваща сътрудничеството в други важни области, като научноизследователската и развойната дейност, образованието, социалната политика, околната среда, защитата на потребителите, туризма и културата, наричани заедно „съпътстващи и хоризонтални“ политики. Споразумението влезе в сила на 1 януари 1994 г. Европейският съюз заедно със своите държави членки е страна по Споразумението.

               2.2.Съвместен комитет на ЕИП

               Съвместният комитет на ЕИП отговаря за управлението на Споразумението за ЕИП. Той е форум за обмен на мнения, свързани с функционирането на Споразумението за ЕИП. Той приема решенията си с консенсус. В съответствие с Договора от Лисабон отговорност за координиране от страна на ЕС на въпросите, свързани с ЕИП, има Европейската служба за външна дейност.

               2.3.Предвиденият акт на Съвместния комитет на ЕИП

               Очаква се Съвместният комитет на ЕИП да приеме решението на Съвместния комитет на ЕИП („предвидения акт“) във връзка с изменението на Протокол 31 към Споразумението за ЕИП относно сътрудничеството в специфични области извън четирите свободи.

               Целта на предвидения акт е да се разшири сътрудничеството между договарящите се страни по Споразумението за ЕИП, за да се включи участието на членуващите в ЕИП държави от ЕАСТ в програмата „Хоризонт Европа“. Следователно Регламент (ЕС) 2021/695 на Европейския парламент и на Съвета от 28 април 2021 г. за създаване на Рамковата програма за научни изследвания и иновации „Хоризонт Европа“, за определяне на нейните правила за участие и разпространение на резултатите и за отмяна на регламенти (EС) № 1290/2013 и (EС) № 1291/2013
                  1
                и Регламент (ЕС) № 2021/819 на Европейския парламент и на Съвета от 20 май 2021 г. относно Европейския институт за иновации и технологии (преработен текст)
                  2
                следва да бъдат включени в Споразумението за ЕИП.

                  Тъй като Лихтенщайн не изрази интерес да участва в „Хоризонт Европа“, проектът на решение на Съвместния комитет на ЕИП се отнася само за Норвегия и Исландия.

               В съответствие с бюджетната политика на ЕС всяко участие в дейност на ЕС може да бъде осъществено само след като бъде изплатена съответната сума за финансово участие. Плащането обаче може да се извърши, след като настоящият проект на решение на Съвета бъде приет и последващата покана на ЕС за внасяне на средства, отправена от Европейската комисия, бъде представена на членуващите в ЕИП държави от ЕАСТ.

               Ето защо, за да се покрие периодът между 1 януари 2021 г. и получаването на съответното плащане, проектът на решение на Съвместния комитет следва да се прилага с обратно действие от 1 януари 2021 г. Обратното действие не засяга правата и задълженията на съответните лица и е в съответствие с принципа на оправданите правни очаквания.

               Предвиденият акт ще бъде обвързващ за страните в съответствие с членове 103 и 104 от Споразумението за ЕИП.

               3.Позиция, която да се заеме от името на Съюза

               Комисията представя проекта на решение на Съвместния комитет на ЕИП пред Съвета, който да го приеме като позиция на Съюза. Комисията се надява да има възможност да го представи пред Съвместния комитет на ЕИП възможно най-скоро.

               Съдържанието и естеството на проекта на приложеното решение на Съвместния комитет на ЕИП надхвърлят това, което може да се счита за чисто технически адаптации по смисъла на член 1, параграф 3 от Регламент (ЕО) № 2894/94 на Съвета. Поради това позицията на Съюза следва да бъде определена от Съвета.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат задължителен характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  3
               .

               4.1.2.Приложение в конкретния случай

               Съвместният комитет на ЕИП е орган, създаден със споразумение, а именно Споразумението за ЕИП. Актът, който Съвместният комитет на ЕИП има за задача да приеме, представлява акт с правно действие. Предвиденият акт ще бъде задължителен по силата на международното право в съответствие с членове 103 и 104 от Споразумението за ЕИП.

               Предвиденият акт не допълва, нито изменя институционалната рамка на Споразумението. Поради това процесуалноправното основание за предложеното решение е член 218, параграф 9 от ДФЕС във връзка с член 1, параграф 3 от Регламент (ЕО) № 2894/94 на Съвета относно условията за прилагане на Споразумението за Европейското икономическо пространство.

               4.2.Материалноправно основание

               4.2.1.Принципи

               Материалноправното основание за решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на това, което се изисква от основната или преобладаващата цел или част.

               По отношение на предвиден акт, който преследва едновременно няколко цели или се състои от няколко части, които са неразривно свързани, без никоя от тях да е акцесорна по отношение на другите, материалноправното основание за решение съгласно член 218, параграф 9 от ДФЕС ще трябва, по изключение, да включва съответните различни правни основания.

               4.2.2.Приложение в конкретния случай

               Материалноправното основание на предложеното решение съответства на материалноправното основание на правния акт, който той включва в Споразумението за ЕИП.

               Програмата „Хоризонт Европа“ се основава на дялове „Промишленост“ и „Научни изследвания и технологично развитие, и космическо пространство“ от ДФЕС (членове 173, 182, 183 и 188).

               Поради това материалноправното основание за предложеното решение включва следните разпоредби: член 173, параграф 3, член 182, параграф 1, член 183 и член 188, втора алинея от ДФЕС.

               4.3.Заключение

               Правното основание за предложеното решение следва да бъде член 173, параграф 3, член 182, параграф 1, член 183 и член 188, втора алинея от ДФЕС във връзка с член 218, параграф 9 от ДФЕС и член 1, параграф 3 от Регламент (ЕО) № 2894/94 на Съвета относно условията за прилагане на Споразумението за Европейското икономическо пространство.

               5.Отражение върху бюджета

                  Норвегия и Исландия участват финансово в бюджета на Съюза. Точният размер на участието ще бъде определен в съответствие с разпоредбите на Споразумението за ЕИП, след като настоящият проект на решение на Съвета бъде приет.

               6.Публикуване на предвидения акт

               Тъй като с акта на Съвместния комитет на ЕИП ще се измени Протокол 31 към Споразумението за ЕИП относно сътрудничеството в специфични области извън четирите свободи, е целесъобразно той да бъде публикуван в Официален вестник на Европейския съюз след приемането му.

               2021/0263 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи

                  („Хоризонт Европа“)

               (текст от значение за ЕИП)

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 173, параграф 3, член 182, параграф 1, член 183 и член 188, втора алинея във връзка с член 218, параграф 9 от него,

               като взе предвид Регламент (ЕО) 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство
                  4
               , и по-специално член 1, параграф 3 от него,

               като взе предвид предложението на Европейската комисия,

               като има предвид, че:

               (1)Споразумението за Европейското икономическо пространство
                  5
                („Споразумението за ЕИП“) влезе в сила на 1 януари 1994 г.

               (2)Съгласно член 98 от Споразумението за ЕИП Съвместният комитет на ЕИП може да реши да измени, inter alia, Протокол 31 към Споразумението за ЕИП, който съдържа разпоредби относно сътрудничеството в специфични области извън четирите свободи.

               (3)Регламент (ЕС) 2021/695 на Европейския парламент и на Съвета
                  6
                следва да бъде включен в Споразумението за ЕИП.

               (4)Регламент (ЕС) 2021/819 на Европейския парламент и на Съвета
                  7
                следва да бъде включен в Споразумението за ЕИП.

               (5)Поради това Протокол 31 (относно сътрудничеството в специфични области извън четирите свободи) към Споразумението за ЕИП следва да бъде съответно изменен.

               (6)Следователно позицията на Съюза в Съвместния комитет на ЕИП следва да се основава на проекта на решение на Съвместния комитет на ЕИП, посочен в приложението към настоящото решение,

               ПРИЕ НАСТОЯЩОТО РЕШЕНИЕ:

               Член 1

               Позицията, която да бъде заета от името на Съюза в рамките на Съвместния комитет на ЕИП във връзка с предложеното изменение на Протокол 31 (относно сътрудничеството в специфични области извън четирите свободи) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.

               Член 2

               Настоящото решение влиза в сила в деня на приемането му.

               Съставено в Брюксел на […] година.

                     За Съвета

                     Председател

                     (1)

                        OB L 170, 12.5.2021 г., стр. 1.

                     (2)

                        OB L 189, 28.5.2021 г., стр. 61.

                     (3)

                        Решение на Съда от 7 октомври 2014 г., Германия/Съвет, C-399/12, ECLI:EU:C:2014:2258, точки 61—64.

                     (4)

                        OВ L 305, 30.11.1994 г., стр. 6—8.

                     (5)

                        ОВ L 1, 3.1.1994 г., стр. 3.

                     (6)

                        Регламент (ЕС) 2021/695 на Европейския парламент и на Съвета от 28 април 2021 г. за създаване на Рамковата програма за научни изследвания и иновации „Хоризонт Европа“, за определяне на нейните правила за участие и разпространение на резултатите и за отмяна на регламенти (ЕС) № 1290/2013 и (ЕС) № 1291/2013 (ОВ L 170, 12.5.2021 г., стр. 1).

                     (7)

                        Регламент (ЕС) № 2021/819 на Европейския парламент и на Съвета от 20 май 2021 г. относно Европейския институт за иновации и технологии (преработен текст) (ОВ L 189, 28.5.2021 г., стр. 61).

    ---documentbreak---

               ЕВРОПЕЙСКА КОМИСИЯ
            Брюксел, 11.8.2021
            COM(2021) 469 final
            ПРИЛОЖЕНИЕ
            към
            Предложение за РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи(„Хоризонт Европа“)

               ПРИЛОЖЕНИЕ

               РЕШЕНИЕ НА СЪВМЕСТНИЯ КОМИТЕТ НА ЕИП

               № [...]

               от […] година

               за изменение на Протокол 31 към Споразумението за ЕИП относно сътрудничеството в специфични области извън четирите свободи

               СЪВМЕСТНИЯТ КОМИТЕТ НА ЕИП,

               като взе предвид Споразумението за Европейското икономическо пространство („Споразумението за ЕИП“), и по-специално членове 86 и 98 от него,

               като има предвид, че:

               (1)Целесъобразно е да се разшири сътрудничеството на договарящите се страни по Споразумението за ЕИП, за да бъде включен Регламент (EС) 2021/695 на Европейския парламент и на Съвета oт 28 април 2021 г. за създаване на Рамковата програма за научни изследвания и иновации „Хоризонт Европа“, за определяне на нейните правила за участие и разпространение на резултатите и за отмяна на регламенти (EС) № 1290/2013 и (EС) № 1291/2013
                  1
               .

               (2)Целесъобразно е да се разшири сътрудничеството между договарящите се страни по Споразумението за ЕИП, за да бъде включен Регламент (ЕС) № 2021/819 на Европейския парламент и на Съвета от 20 май 2021 г. относно Европейския институт за иновации и технологии (преработен текст)
                  2
               .

               (3)Целесъобразно е участието на държавите от ЕАСТ в дейностите, произтичащи от Регламент (ЕС) 2021/695 и Регламент (ЕС) 2021/819, да започне от 1 януари 2021 г., независимо от това кога е прието настоящото решение и дали изпълнението на евентуалните конституционни изисквания за настоящото решение е нотифицирано след 10 юли 2021 г.

               (4)Образуванията, установени в държавите от ЕАСТ, следва да имат право да участват в дейности, които започват да се изпълняват преди влизането в сила на настоящото решение. Разходите, направени за такива дейности, които започват да се изпълняват след 1 януари 2021 г., могат да се считат за допустими при същите условия като за разходите, извършени от субекти, установени в държавите — членки на ЕС, при условие че настоящото решение влезе в сила преди края на въпросната дейност.

               (5)Условията за участие на държавите от ЕАСТ и техните институции, предприятия, организации и граждани в програми на Европейския съюз са определени в Споразумението за ЕИП, и по-специално в член 81 от него.

               (6)Поради това Протокол 31 към Споразумението за ЕИП следва да бъде съответно изменен, за да се създадат условия за започването на това разширено сътрудничество от 1 януари 2021 г.,

               ПРИЕ НАСТОЯЩОТО РЕШЕНИЕ:

               Член 1

               Член 1 от Протокол 31 към Споразумението за ЕИП се изменя, както следва:

               1.Към параграф 5 се добавя следното:

               „–32021 R 0695: Регламент (ЕС) 2021/695 на Европейския парламент и на Съвета от 28 април 2021 г. за създаване на Рамковата програма за научни изследвания и иновации „Хоризонт Европа“, за определяне на нейните правила за участие и разпространение на резултатите и за отмяна на регламенти (EС) № 1290/2013 и (EС) № 1291/2013 (ОВ L 170, 12.5.2021 г., стр. 1).

               Разходите, направени за дейности, чието изпълнение започва след 1 януари 2021 г., могат да се считат за допустими от датата на започване на дейността, определена в съответното споразумение за отпускане на безвъзмездни средства или съответното решение за отпускане на безвъзмездни средства, при заложените в него условия, при условие че Решение на Съвместния комитет на ЕИП № XX/2021 от хх 2021 г. [настоящото решение] влезе в сила преди приключването на дейността.

               Лихтенщайн се освобождава от участие в програмата и от финансов принос към нея.“

               2.В параграф 11, буква а) думите „акт на Общността“ се заменят с думите „актове на Общността“ и се добавя следното:

               „–32021 R 0819: Регламент (ЕС) № 2021/819 на Европейския парламент и на Съвета от 20 май 2021 г. относно Европейския институт за иновации и технологии (преработен текст) (ОВ L 189, 28.5.2021 г., стр. 61).

               Разходите, направени за дейности, чието изпълнение започва след 1 януари 2021 г., могат да се считат за допустими от началото на дейността по съответното споразумение за отпускане на безвъзмездни средства или съответното решение за отпускане на безвъзмездни средства, при условие че Решение на Съвместния комитет на ЕИП № XX/2021 от хх 2021 г. [настоящото решение] влезе в сила преди приключването на дейността.“

               Член 2

               Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП
                  3*.

               То се прилага от 1 януари 2021 г.

               Член 3

               Настоящото решение се публикува в раздела за ЕИП и в притурката за ЕИП към Официален вестник на Европейския съюз.

               Съставено в Брюксел на […] година.

                  За Съвместния комитет на ЕИП

                  Председател

                  [...]

                  Секретари

                  на Съвместния комитет на ЕИП

                     [...]

                     (1)

                        OB L 170, 12.5.2021 г., стр. 1.

                     (2)

                        OB L 189, 28.5.2021 г., стр. 61.

                     (3)
                  *
                        [Без отбелязани конституционни изисквания.] [С отбелязани конституционни изисквания.]


               ЕВРОПЕЙСКА КОМИСИЯ
            Брюксел, 11.8.2021
            COM(2021) 466 final
            2021/0260(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи(Програма „Европейски корпус за солидарност“)
            (текст от значение за ЕИП)

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решението за установяване на позицията, която трябва да се заеме от името на Съюза в рамките на Съвместния комитет на ЕИП във връзка с предвиденото приемане на решението на Съвместния комитет за изменение на Протокол 31 към Споразумението за ЕИП относно сътрудничеството в специфични области извън четирите свободи.

               2.Контекст на предложението

               2.1.Споразумението за ЕИП

               Споразумението за Европейското икономическо пространство („Споразумението за ЕИП“) гарантира равни права и задължения в рамките на вътрешния пазар за гражданите и икономическите оператори в ЕИП. В него се предвижда включването на законодателството на ЕС, обхващащо четирите свободи, в тридесетте държави от ЕИП, които са държавите — членки на ЕС, Норвегия, Исландия и Лихтенщайн. Освен това Споразумението за ЕИП обхваща сътрудничеството в други важни области, като научноизследователската и развойната дейност, образованието, социалната политика, околната среда, защитата на потребителите, туризма и културата, наричани заедно „съпътстващи и хоризонтални“ политики. Споразумението влезе в сила на 1 януари 1994 г. Европейският съюз заедно със своите държави членки е страна по Споразумението.

               2.2.Съвместният комитет на ЕИП

               Съвместният комитет на ЕИП отговаря за управлението на Споразумението за ЕИП. Той е форум за обмен на мнения, свързани с функционирането на Споразумението за ЕИП. Решенията му се вземат с консенсус. В съответствие с Договора от Лисабон отговорност за координиране от ЕС на въпросите, свързани с ЕИП, има Европейската служба за външна дейност.

               2.3.Предвиденият акт на Съвместния комитет на ЕИП

               Очаква се Съвместният комитет на ЕИП да приеме решението на Съвместния комитет на ЕИП („предвидения акт“) във връзка с изменението на Протокол 31 към Споразумението за ЕИП относно сътрудничеството в специфични области извън четирите свободи.

               Целта на предвидения акт е да се разшири сътрудничеството между договарящите се страни по Споразумението за ЕИП, за да се включи участието на членуващите в ЕИП държави от ЕАСТ в програмата „Европейски корпус за солидарност“. Поради това Регламент (ЕС) 2021/888 на Европейския парламент и на Съвета от 20 май 2021 г. за създаване на програма „Европейски корпус за солидарност“ и за отмяна на регламенти (ЕС) 2018/1475 и (ЕС) № 375/2014
                  1
                следва да бъде включен в Споразумението за ЕИП.

                  Тъй като Норвегия не заяви интерес да участва в програмата „Европейски корпус за солидарност“, проектът на решение на Съвместния комитет на ЕИП се отнася само до Лихтенщайн и Исландия.

               В съответствие с бюджетната политика на ЕС всяко участие в дейност на ЕС може да бъде осъществено само след като бъде изплатена съответната сума за финансово участие. Плащането обаче може да се извърши, след като настоящият проект на решение на Съвета бъде приет и последващата покана на ЕС за внасяне на средства, отправена от Европейската комисия, бъде представена на членуващите в ЕИП държави от ЕАСТ.

               Ето защо, за да се покрие периодът между 1 януари 2021 г. и получаването на съответното плащане, проектът на решение на Съвместния комитет следва да се прилага с обратно действие от 1 януари 2021 г. Обратното действие не засяга правата и задълженията на съответните лица и е в съответствие с принципа на оправданите правни очаквания.

               Предвиденият акт ще бъде обвързващ за страните в съответствие с членове 103 и 104 от Споразумението за ЕИП.

               3.Позиция, която трябва да се заеме от името на Съюза

               Комисията представя проекта на решение на Съвместния комитет на ЕИП пред Съвета, който да го приеме като позиция на Съюза. Комисията се надява да има възможност да го представи пред Съвместния комитет на ЕИП възможно най-скоро.

               Съдържанието и естеството на проекта на приложеното решение на Съвместния комитет на ЕИП надхвърлят това, което може да се счита за чисто технически адаптации по смисъла на член 1, параграф 3 от Регламент (ЕО) № 2894/94 на Съвета. Поради това позицията на Съюза следва да бъде определена от Съвета.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  2
               .

               4.1.2.Приложение в конкретния случай

               Съвместният комитет на ЕИП е орган, създаден със споразумение, а именно Споразумението за ЕИП. Актът, който Съвместният комитет на ЕИП има за задача да приеме, представлява акт с правно действие. Предвиденият акт ще бъде обвързващ съгласно международното право в съответствие с членове 103 и 104 от Споразумението за ЕИП.

               Предвиденият акт не допълва, нито изменя институционалната рамка на Споразумението. Поради това процесуалноправното основание за предложеното решение е член 218, параграф 9 от ДФЕС във връзка с член 1, параграф 3 от Регламент № 2894/94 на Съвета относно условията за прилагане на Споразумението за Европейското икономическо пространство.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               По отношение на предвиден акт, който преследва едновременно няколко цели или се състои от няколко части, които са неразривно свързани, без никоя от тях да е акцесорна по отношение на другите, материалноправното основание за решение съгласно член 218, параграф 9 от ДФЕС ще трябва, по изключение, да включва съответните различни правни основания.

               4.2.2.Приложение в конкретния случай

               Материалноправното основание за предложеното решение съответства на материалноправното основание за правния акт, който се включва в Споразумението за ЕИП с предложеното решение.

               Програмата „Европейски корпус за солидарност“ се основава на дяловете „Образование, професионално обучение, младеж и спорт“ и „Хуманитарна помощ“ от ДФЕС (член 165, параграф 4, член 166, параграф 4 и член 214, параграф 5 от ДФЕС).

               Поради това материалноправното основание за предложеното решение включва следните разпоредби: член 165, параграф 4, член 166, параграф 4 и член 214, параграф 5 от ДФЕС.

               4.3.Заключение

               Правното основание за предложеното решение следва да бъдат член 165, параграф 4, член 166, параграф 4 и член 214, параграф 5 от ДФЕС във връзка с член 218, параграф 9 от ДФЕС и член 1, параграф 3 от Регламент № 2894/94 на Съвета относно условията за прилагане на Споразумението за Европейското икономическо пространство.

               5.Отражение върху бюджета

                  Лихтенщайн и Исландия участват финансово в бюджета на Съюза. Точният размер на участието ще бъде определен в съответствие с разпоредбите на Споразумението за ЕИП, след като настоящият проект на решение на Съвета бъде приет.

               6.Публикуване на предвидения акт

               Тъй като с акта на Съвместния комитет на ЕИП ще се измени Протокол 31 към Споразумението за ЕИП относно сътрудничеството в специфични области извън четирите свободи, е целесъобразно той да бъде публикуван в Официален вестник на Европейския съюз, след като бъде приет.

               2021/0260 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи

                  (Програма „Европейски корпус за солидарност“)

               (текст от значение за ЕИП)

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 165, параграф 4, член 166, параграф 4 и член 214, параграф 5 от ДФЕС във връзка с член 218, параграф 9 от него,

               като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство
                  3
               , и по-специално член 1, параграф 3 от него,

               като взе предвид предложението на Европейската комисия,

               като има предвид, че:

               (1)Споразумението за Европейското икономическо пространство
                  4
                („Споразумението за ЕИП“) влезе в сила на 1 януари 1994 г.

               (2)Съгласно член 98 от Споразумението за ЕИП Съвместният комитет на ЕИП може да реши да измени, inter alia, Протокол 31 към Споразумението за ЕИП, който съдържа разпоредби относно сътрудничеството в специфични области извън четирите свободи.

               (3)Регламент (ЕС) 2021/888 на Европейския парламент и на Съвета
                  5
                следва да бъде включен в Споразумението за ЕИП.

               (4)Поради това Протокол 31 (относно сътрудничеството в специфични области извън четирите свободи) към Споразумението за ЕИП следва да бъде съответно изменен.

               (5)С оглед на това позицията на Съюза в рамките на Съвместния комитет на ЕИП следва да се основава на проекта на решение на Съвместния комитет на ЕИП, приложен към настоящото решение,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в рамките на Съвместния комитет на ЕИП във връзка с предложеното изменение на Протокол 31 (относно сътрудничеството в специфични области извън четирите свободи) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.

               Член 2

               Настоящото решение влиза в сила в деня на приемането му.

               Съставено в Брюксел на […] година.

                     За Съвета

                     Председател

                     (1)

                        ОВ L 202, 8.6.2021 г., стр. 32.

                     (2)

                        Решение на Съда от 7 октомври 2014 г., Германия/Съвет, C-399/12, EU:C:2014:2258, т. 61—64.

                     (3)

                        ОВ L 305, 30.11.1994 г., стр. 6—8.

                     (4)

                        ОВ L 1, 3.1.1994 г., стр. 3.

                     (5)

                        Регламент (ЕС) 2021/888 на Европейския парламент и на Съвета от 20 май 2021 г. за създаване на програма „Европейски корпус за солидарност“ и за отмяна на регламенти (ЕС) 2018/1475 и (ЕС) № 375/2014 (OB L 202, 8.6.2021 г., стр. 32).

    ---documentbreak---

               ЕВРОПЕЙСКА КОМИСИЯ
            Брюксел, 11.8.2021
            COM(2021) 466 final
            ПРИЛОЖЕНИЕ
            към
            Предложение за РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи(Програма „Европейски корпус за солидарност“)

               ПРИЛОЖЕНИЕ

               РЕШЕНИЕ НА СЪВМЕСТНИЯ КОМИТЕТ НА ЕИП

               № […]

               от […] година

               за изменение на Протокол 31 към Споразумението за ЕИП относно сътрудничеството в специфични области извън четирите свободи

               СЪВМЕСТНИЯТ КОМИТЕТ НА ЕИП,

               като взе предвид Споразумението за Европейското икономическо пространство („Споразумението за ЕИП“), и по-специално членове 86 и 98 от него,

               като има предвид, че:

               (1)Целесъобразно е сътрудничеството между договарящите се страни по Споразумението за ЕИП да се разшири, за да се включи Регламент (ЕС) 2021/888 на Европейския парламент и на Съвета от 20 май 2021 г. за създаване на програма „Европейски корпус за солидарност“ и за отмяна на регламенти (ЕС) 2018/1475 и (ЕС) № 375/2014
                  1
               .

               (2)Целесъобразно е участието на държавите от ЕАСТ в дейностите, произтичащи от Регламент (ЕС) 2021/888, да започне от 1 януари 2021 г., независимо от това кога е прието настоящото решение и дали изпълнението на евентуалните конституционни изисквания за настоящото решение е нотифицирано след 10 юли 2021 г.

               (3)Субектите, установени в държавите от ЕАСТ, следва да имат право да участват в дейности, които започват преди влизането в сила на настоящото решение. Разходите, направени за такива дейности, чието изпълнение започва след 1 януари 2021 г., могат да се считат за допустими при същите условия като за разходите, извършени от субекти, установени в държавите — членки на ЕС, при условие че настоящото решение влезе в сила преди края на въпросната дейност.

               (4)Условията за участие на държавите от ЕАСТ и техните институции, предприятия, организации и граждани в програми на Европейския съюз са определени в Споразумението за ЕИП, и по-специално в член 81 от него.

               (5)Поради това Протокол 31 към Споразумението за ЕИП следва да бъде съответно изменен, за да се даде възможност това разширено сътрудничество да започне от 1 януари 2021 г.,

               ПРИЕ НАСТОЯЩОТО РЕШЕНИЕ:

               Член 1

               Член 4 от Протокол 31 към Споразумението за ЕИП се изменя, както следва:

               1.След параграф 2р се вмъква следният параграф:

               „2с.Считано от 1 януари 2021 г., държавите от ЕАСТ участват в следната европейска програма:

               -32021 R 0888: Регламент (ЕС) 2021/888 на Европейския парламент и на Съвета от 20 май 2021 г. за създаване на програма „Европейски корпус за солидарност“ и за отмяна на регламенти (ЕС) 2018/1475 и (ЕС) № 375/2014 (OB L 202, 8.6.2021 г., стр. 32).

               Разходите, направени за дейности, чието изпълнение започва след 1 януари 2021 г., могат да се считат за допустими от датата на започване на дейността, определена в съответното споразумение за отпускане на безвъзмездни средства или съответното решение за отпускане на безвъзмездни средства, при посочените в него условия, ако Решение на Съвместния комитет на ЕИП № XX/2021 от хх 2021 г. [настоящото решение] влезе в сила преди приключването на дейността.

               Норвегия се освобождава от участие в програмата и от финансов принос към нея.“

               2.Текстът на параграф 3 се заменя със следното:

               „Държавите от ЕАСТ подпомагат финансово програмите и дейностите, посочени в параграфи 1, 2, 2а, 2б, 2в, 2г, 2д, 2е, 2ж, 2з, 2и, 2й, 2к, 2л, 2м, 2н, 2о, 2п, 2р и 2с, съгласно член 82, параграф 1, буква а) от Споразумението.“

               Член 2

               Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП
                  2*.

               То се прилага от 1 януари 2021 г.

               Член 3

               Настоящото решение се публикува в раздела за ЕИП и в притурката за ЕИП към Официален вестник на Европейския съюз.

               Съставено в Брюксел на […] година.

                  За Съвместния комитет на ЕИП

                  Председател

                     […]

                  Секретари

                  на Съвместния комитет на ЕИП

                     […]

                     (1)

                        ОВ L 202, 8.6.2021 г., стр. 32.

                     (2)
                  *
                        [Без отбелязани конституционни изисквания.] [С отбелязани конституционни изисквания.]